ประชาคมผู้พูดภาษาเยอรมันแห่งเบลเยียม

ประชาคมผู้พูดภาษาเยอรมันแห่งเบลเยียม (อังกฤษ: German-speaking Community of Belgium; เยอรมัน: Deutschsprachige Gemeinschaft Belgiens, DG; ฝรั่งเศส: Communauté germanophone de Belgique; ดัตช์: Duitstalige Gemeenschap van België) หรือ เบลเยียมตะวันออก (อังกฤษ: Eastern Belgium; เยอรมัน: Ostbelgien; ฝรั่งเศส: Belgique de l'est; ดัตช์: Oost-België) เป็นหนึ่งในสามประชาคมตามรัฐธรรมนูญในราชอาณาจักรเบลเยียม มีพื้นที่ 854 ตารางกิโลเมตร ตั้งอยู่ภายในจังหวัดลีแยฌ (ลึททิช) ในแคว้นวอลลูน มีจำนวนเทศบาลทั้ง 9 แห่งจาก 11 แห่งในภูมิภาคอ็อยเพิน-มาลเมอดี และมีจำนวนประชากร 77,949 คน ซึ่งคิดเป็นร้อยละ 7 ของประชากรในจังหวัดลีแยฌ และประมาณร้อยละ 0.6 ของประชากรในประเทศ ประชาคมผู้พูดภาษาเยอรมันแห่งเบลเยียมมีพรมแดนติดกับประเทศเนเธอร์แลนด์ เยอรมนี และลักเซมเบิร์ก โดยมีการปกครองโดยสภาและรัฐบาลเป็นของตัวเอง เมืองหลวงของประชาคมฯ ตั้งอยู่ที่อ็อยเพิน ประชาคมฯ ประกอบด้วยดินแดนของเยอรมนีในอดีตที่ถูกผนวกเข้ากับเบลเยียมใน ค.ศ. 1920 บทบาทและหน้าที่ ตามมาตรา 130 ในรัฐธรรมนูญเบลเยียม บทบาทและหน้าที่รับผิดชอบของประชาคมผู้พูดภาษาเยอรมันมีดังนี้ ด้านวัฒนธรรม ด้านประชากร (ครอบครัว สังคม และสุขภาพ) ด้านการศึกษา ยกเว้นกรณีต่อไปนี้ เกณฑ์ที่เกี่ยวกับการศึกษาภาคบังคับ ข้อกำหนดขั้นต่ำเกี่ยวกับการออกปริญญา ข้อบังคับด้านบำเหน็จบำนาญสำหรับพนักงานในสังกัดระบบการศึกษา ด้านความร่วมมือระหว่างประชาคมและระหว่างประเทศ รวมถึงการยอมรับในข้อตกลงต่าง ๆ ที่เกี่ยวข้องในด้านนี้ ด้านความร่วมมือระหว่างประชาคมและระหว่างประเทศ รวมถึงสนธิสัญญาต่าง ๆ การกำหนดภาษาที่ใช้ในการศึกษา อ้างอิง แหล่งข้อมูลอื่น